Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Sanassa kerrotaan monista tärkeistä tapahtumista.
Tärkein oli Messiaan ylösnousemus.
Kuten Paavali sanoo 1. Kor. 15:ssä: -
"Jos ylösnousemusta ei ole, uskomme on turha."
Messias nousi todella kuolleista.
Toinen tärkeä tapahtuma oli Messiaan ristinkuolema.
Näiden toteutumiseksi tarvittiin Messiaan syntymä.
Siihen keskitymme tänään.
Ethän pelkästään kuuntele vaan otathan Raamattusi esiin -
ja seuraat siitä Jumalan voideltua Sanaa.
Kun samalla luet Sanaa, se hyödyttää sinua enemmän.
Et pelkästään kuuntele Sanaa vaan myös katselet sitä.
Otetaan nyt esille Matt. 2:1.
Keskitymme Messiaan syntymään.
"Kun Jeesus oli syntynyt Juudean Beetlehemissä..."
Juudea oli tärkeä paikka, Juudan heimolle annettu alue.
Puhuimme Ruutin kirjan yhteydessä siitä, -
miksi Messias syntyi Beetlehemissä. Kuningas Daavidkin syntyi siellä.
Daavidin ja Daavidin pojan välillä on läheinen yhteys.
Kyseessä on profeetallinen asia, johon palaamme.
Matt. 2:1: "Kun Jeesus oli syntynyt Juudean Beetlehemissä -
kuningas Herodeksen aikana, niin katso, tietäjiä..."
Sana "tietäjä" tarkoittaa viisasta miestä.
Kun sana käännetään hepreaksi, -
se tarkoittaa myös velhoja ja astrologeja, -
jotka katsoivat taivaalle ja etsivät sieltä tietoa.
Mutta kreikassa termi viisaat miehet voi myös tarkoittaa -
juutalaisia oppineita.
Almanakka on tärkeä juutalaisuudessa.
Jumala antoi Israelille tietyt juhla-ajat, -
jotka sen oli tarkoitus opettaa maailmalle.
Jotta ne olisi voinut viettää oikeaan aikaan, piti tuntea ajanlasku.
Et ole ehkä kuullut eräästä seikasta.
Pidämme näitä tietäjiä yleensä ei-juutalaisina.
Ei sillä ole minulle merkitystä, -
mutta näemme Sanasta myöhemmin, -
että nämä tietäjät olivat kuin olivatkin juutalaisia.
He olivat talmidim chachamim, joka tarkoittaa viisasta oppinutta.
Sanon näin, koska Raamatussa lukee selvästi: -
"...katso, tietäjiä tuli itäisiltä mailta..."
Kun Raamatussa puhutaan idästä, -
meidän juutalaisten mieleen tulee Babylonian pakkosiirtolaisuus, -
josta puhuimme Jeesuksen sukuluettelon yhteydessä.
Moni juutalainen ei palannut Babyloniasta vaan jäi sinne.
Midrash rabban, erään juutalaisen perinteen mukaan -
moni juutalainen ei palannut Esran tai Nehemiaan mukana -
vaan he jäivät Babyloniaan odottamaan Messiasta.
Matt. 24:31:ssä kerrotaan, miten Messias lähettää enkelinsä.
He keräävät valitut neljältä ilmansuunnalta.
Monet juutalaiset odottivat Babyloniassa Messiaan syntymää.
He noudattivat siellä juutalaisuutta, -
josta on kirjoitettu Babylonian Talmudiin. He asuivat idässä.
"...katso, tietäjiä tuli itäisiltä mailta Jerusalemiin, -
ja he sanoivat: 'Missä on se äsken syntynyt juutalaisten kuningas?'"
Ympyröisin kynällä kohdan "juutalaisten kuningas".
Miten pakanalliset tähdistäennustajat olisivat voineet tietää -
juutalaisten kuninkaasta?
Toisekseen juutalaisten kuningas tarkoittaa Sanassa Messiasta.
Miten silloin nämä ei-juutalaiset -
olisivat kuulleet Messiaasta, juutalaisten kuninkaasta?
Miksi he olisivat puhuneet hänen syntymästään?
Lisäksi heistä kerrotaan: -
Jae 2: "Sillä me näimme hänen tähtensä itäisillä mailla..."
Eivätkä he pelkästään nähneet tähteä -
ja ymmärtäneet siitä, että Messias oli syntynyt, -
vaan he halusivat myös kumartaa häntä.
Miksi he halusivat kumartaa Messiasta?
Vastaus käy selväksi Vanhan testamentin profetioista.
Minkä tähden he olivat nähneet?
Otetaan esille 4. Moos. 24.
Siellä on profetia, -
jonka Jumala antoi ei-juutalaiselle Bileamille, -
vaikkei hän ollutkaan hurskas mies.
Jumala puhuu monille, mutta kaikki eivät ota sanomaa vastaan.
Katsotaan 4. Moos. 24:stä -
jaetta 15.
Siinä kerrotaan, mitä juutalaisille tapahtuu lopun aikoina.
Joskus lopun ajoilla tarkoitetaan kaikkea Messiasta koskevaa.
"Ja hän puhkesi lausumaan ja sanoi: 'Näin puhuu Bileam, Beorin poika, -
näin puhuu mies, jonka silmä on avattu.'"
Jae 16: "Näin puhuu hän, joka kuulee Jumalan puheen -
ja saa tietonsa Korkeimmalta, joka näkee Kaikkivaltiaan näkyjä..."
Shaddai tarkoittaa kaikkiriittävää joka tilanteeseen.
"Joka näkee Kaikkivaltiaan näkyjä" tai näkyjä Kaikkivaltiaasta, Messiaasta.
"...joka lankeaa loveen ja jonka silmät avataan..."
4. Moos. 24:17:ssä -
Bileam näkee näyn Messiaasta, Korkeimmasta Jumalasta: -
"Minä näen hänet, en kuitenkaan nyt, -
minä katselen häntä, en kuitenkaan läheltä."
Bileam sai tämän profetian silloin, -
kun Israel oli erämaassa.
Bileam näki näyn Messiaasta.
"Näky ei ole lähitulevaisuutta varten."
"Tähti nousee Jaakobista, ja valtikka kohoaa Israelista."
Valtikka puhuu Messiaan rautaisesta valtikasta.
Tässä on profetia Messiaan syntymästä.
Sitä symboloi tähti.
Palataan Matteukseen.
Matt. 2:2: -
"...me näimme hänen tähtensä itäisillä mailla -
ja olemme tulleet häntä kumartamaan."
Tietäjät tunsivat 4. Moos. 24:n profetian.
He tiesivät, että siinä puhuttiin Messiaan syntymästä.
El Shaddai, Korkein Jumala syntyisi ihmiseksi.
Siksi siinä lukee, että he tulivat häntä kumartamaan.
Ei ole järkevää ajatella tietäjien olleen ei-juutalaisia.
Ei, vaan he olivat juutalaisia oppineita.
He tunsivat Kirjoitukset ja katsoivat taivaalle tietääkseen ajankulun.
He määrittivät ajan tarkkailemalla taivaankappaleita.
1. Moos. 1 sanoo, että sitä varten taivaankappaleet ovat: -
"...olkoot ne merkkeinä osoittamassa aikoja, päiviä ja vuosia..."
Tehdessään niin tietäjät näkivät Messiaan tähden.
Matt. 2:3: "Sen kuullessaan kuningas Herodes pelästyi..." (RK -12)
Se on ymmärrettävää, koska hän piti itseään juutalaisten kuninkaana.
Mutta juutalaisten kuningas oli Messias, ei hän.
Jae 3: "... ja hänen kanssaan koko Jerusalem." Sitä en ymmärrä.
Miksi hyvät uutiset pelästyttivät Jerusalemia?
Siihen aikaan kansa ei ollut kiinnostunut Jumalan valtakunnasta -
eikä odottanut tai kaivannut Messiasta.
Surullista.
Tietäjien näkemä tähti oli ainutlaatuinen.
Eräs ihminen kertoi minulle YouTubessa olevasta videosta.
Siellähän on videoita joka lähtöön.
Videolla selitettiin tähden ilmestyminen tieteellisesti.
En itse usko näihin selityksiin, -
koska kyseessä ei ollut luonnollinen tähti, -
joka voitaisiin selittää tieteellä. Kyse oli yliluonnollisesta ilmiöstä.
Tämä tähti laskeutui luomakuntaan yliluonnollisesti.
Raamattu ei kerro mitään komeetasta tai vastaavasta -
vaan ainutlaatuisesta ilmiöstä.
Selvitetään ensin asian profeetallinen konteksti. Jae 4: -
"Ja hän [Herodes] kokosi kaikki kansan ylipapit ja kirjanoppineet..."
Häntä vaivasi sanoma Messiaan syntymästä.
Hän halusi asiasta tietoa voidakseen tehdä sen tyhjäksi.
Hän tahtoi pysäyttää Jumalan suunnitelman.
Hän ei halunnut Jumalan lunastusta keskeyttämään omat suunnitelmansa.
Siksi monet eivät ota evankeliumia vastaan.
He eivät ole kiinnostuneita Jumalan suunnitelmasta heitä varten -
vaan omasta suunnitelmastaan. Siksi he taistelevat Jumalaa vastaan.
Sellainen on epäviisasta ja johtaa turmioon.
Jae 4: "Ja hän kokosi kaikki kansan ylipapit ja kirjanoppineet -
ja kyseli heiltä, missä Kristus oli syntyvä."
Kirjanoppineet tiesivät vastauksen: -
"He sanoivat hänelle: 'Juudean Beetlehemissä; -
sillä näin on kirjoitettu profeetan kautta...'"
Profetia löytyy Miika 5:1:stä.
Matt. 2:6: "'Ja sinä Beetlehem, sinä Juudan seutu, -
et suinkaan ole vähäisin Juudan ruhtinasten joukossa, -
sillä sinusta on lähtevä hallitsija [moshel]..."
Annoin heprean vastineen sanalle "hallitsija".
Hepreankielisessä UT:ssa jakeessa käytetään sanaa moshel.
Kyseessä on lainaus profeetta Miikan kirjasta.
Miika käyttää termiä moshel.
Puhuimme asiasta tutkiessamme 1. Mooseksen kirjaa.
Joosef, joka myytiin orjaksi Egyptiin, oli moshel.
Jumala pelasti hänen kauttaan juutalaiset -
ja koko maailman 7 ankaran nälkävuoden aikana.
Joosefin elämä kertoo Messiaasta.
Kuten Joosefia kutsuttiin hallitsijaksi, mosheliksi, -
samoin kutsutaan Messiastakin.
Messiastahan kutsutaan myös Joosefin pojaksi.
Virallisesti hän oli Marian miehen Joosefin poika.
Silti Messiasta on kutsuttu myös Ben Josefiksi, Joosefin pojaksi.
Matt. 2:6: "'Ja sinä Beetlehem, sinä Juudan seutu, -
et suinkaan ole vähäisin Juudan ruhtinasten joukossa, -
sillä sinusta on lähtevä hallitsija joka kaitsee minun kansaani Israelia'.'"
Siinä lainataan Miikan profetiaa.
Matteuksessa lainataan usein VT:n profeettakirjoja.
Niistä saatu opetus ja ilmoitus -
antaa asiayhteyden Uuden testamentin sanomalle.
Näin ymmärrämme sen syvemmin.
Jae 7: "Silloin Herodes kutsui salaa tietäjät tykönsä -
ja tutkiskeli heiltä tarkoin..."
Sana "tutkiskella" ei esiinny kovin usein UT:ssa.
Seuraavissa jakeissa se esiintyy kuitenkin monta kertaa.
Sana tarkoittaa erittäin tarkkaa ja perinpohjaista tarkastelua.
Sillä tavoin hän kyseli tietäjiltä.
"...tutkiskeli heiltä tarkoin, mihin aikaan tähti oli ilmestynyt."
Herodes tahtoi tietää lapsen iän, -
koska hän halusi surmata tämän.
Jae 8: "Ja hän lähetti heidät Beetlehemiin sanoen: -
'Menkää ja tiedustelkaa tarkasti lasta; -
ja kun sen löydätte niin ilmoittakaa minulle, -
että minäkin tulisin häntä kumartamaan'."
Hän valehteli. Ei hänellä ollut mitään tarkoitusta kumartaa lasta.
Hän haluaa tietää lapsen olinpaikan voidakseen surmata hänet -
ja voidakseen kapinoida Jumalan tarkoitusperiä vastaan.
Jae 9: "Kuultuaan kuninkaan sanat he [tietäjät] lähtivät matkalle; -
ja katso, tähti..."
Tietäjät olivat nähneet tähden jo idässä, luultavasti Babyloniassa.
He ymmärsivät, että tähti oli liikkeessä.
4. Moos. 24:17:ssäkin käytettiin sanaa darach, kulkea eteenpäin.
Tähden liike sai heidät ymmärtämään, että ilmiö oli yliluonnollinen -
ja toteutti 4. Moos. 24:17:n ennustuksen.
Siksi he lähtivät Babyloniasta ja matkasivat Jerusalemiin.
Matka kesti ainakin 6 kuukautta.
He tulivat. Aika kului. Tapahtui monenlaista.
Siksi Herodes tahtoi tietää tarkan ajankohdan ja kutsui tietäjät luokseen.
"Kuultuaan kuninkaan sanat he lähtivät matkalle; -
ja katso, tähti, jonka he olivat itäisillä mailla nähneet, -
kulki heidän edellään, kunnes se tuli sen paikan päälle, -
jossa lapsi oli, ja pysähtyi siihen." Eivät tähdet normaalisti niin tee.
Ei komeettakaan niin käyttäydy.
Kyseessä oli yliluonnollinen, selittämätön tapahtuma.
En ymmärrä, miksi halutaan tieteellinen selitys, -
koska tiede ei aina löydä selityksiä Sanalle. Eikä se haittaa minua.
Kyseessä on ainutlaatuinen tapahtuma.
Beethelemin tähdestä on kirjoitettu kirjojakin.
Mutta niihin ei kannata hukata aikaa. Lue, mitä Sanassa sanotaan.
Tätä yliluonnollista ilmiötä ei ollut esiintynyt aiemmin -
eikä sitä esiinny tämän jälkeenkään.
Jae 9: "...ja katso, tähti...kulki heidän edellään, -
kunnes se tuli sen paikan päälle, jossa lapsi oli, ja pysähtyi siihen.
Nähdessään tähden he ihastuivat ylen suuresti."
Heidän ilonsa oli ylenpalttinen.
Jae 11: "Niin he menivät huoneeseen..."
Luukkaan evankeliumissa kerrotaan seimestä.
Jeesus kyllä syntyi ulkorakennuksessa mutta nyt he ovat jossain talossa.
"... ja näkivät lapsen ynnä Marian, hänen äitinsä.
Ja he lankesivat maahan ja kumarsivat häntä, -
avasivat aarteensa ja antoivat hänelle lahjoja: -
kultaa ja suitsuketta ja mirhaa."
Monet ovat opettaneet, mihin nämä lahjat viittaavat.
Ne kertovat Messiaan kuninkuudesta ja pappeudesta.
Vaikka hän ei olekaan leeviläinen pappi, -
hän on ylipappi Melkisedekin järjestyksen mukaan.
Suitsuketta käytettiin temppelissä Jumalan palvomiseen.
Kulta kuvaa Messiaan kuninkuutta, suitsuke hänen pappeuttaan -
ja mirha hautaamista eli hänen kuolemaansa.
Näemme Sanasta monta tärkeää asiaa, -
joihin kulta, suitsuke ja mirha viittaavat.
Jae 12: "Ja Jumala kielsi heitä unessa..."
Näiden tapahtumien aikana -
Jumala puhuu uskollisille palvelijoilleen usein unissa.
Hän ilmoittaa heille asioita.
"Ja Jumala kielsi heitä unessa Herodeksen tykö palaamasta..."
Herodeksella oli suunnitelmia, mutta ne eivät toteutuneet.
Kannattaa merkitä muistiin: -
"Suunnitelmani eivät onnistu, jos ne ovat Jumalan tahdon vastaisia."
Vaikka saavuttaisitkin omat tavoitteesi Jumalan tahdon sijasta, -
et löydä iloa. Tunnet olosi tyhjäksi ja turhautuneeksi.
Et ole tyytyväinen.
Ole viisas, kuuntele Jumalaa, etsi häntä ja tee se, mihin hän johdattaa.
Silloin löydät ylenpalttisen ilon.
Kyseessä ei ole ongelmaton elämä, koska vastustusta tulee paljon.
Mutta saat kokea Jumalan läheisyyttä ja läsnäoloa.
Hän lohduttaa sinua ja pitää sinusta huolta, -
kun voitat vihollisen hyökkäykset.
"Ja Jumala kielsi heitä unessa Herodeksen tykö palaamasta, -
ja he menivät toista tietä takaisin omaan maahansa."
Tietäjät palasivat sinne, mistä olivat tulleetkin.
Näemme näissä tapahtumissa selkeästi Jumalan voiman, -
kaikkivaltiuden ja hallintavallan.
Se, mitä Jumala sanoo, tapahtuu.
Meidän olisi viisasta hyväksyä se, antautua ja olla kuuliaisia.
Kun teemme niin, saamme tuntea elämässämme Jumalan läsnäolon.
Saamme oppia paljon hänen tahdostaan.
Hän opettaa meitä ja pitää meistä huolta.
Jae 13: -
"Mutta kun he olivat menneet, niin katso, Herran enkeli..."
Sama Herran enkeli toimii jälleen.
Herran enkeli mainitaan aina -
Jumalan pelastussuunnitelman yhteydessä.
Siksi Herran enkeli toimii näissä asioissa.
Kaikki nämä tapahtuvat Jumalan suunnitelmien toteuttamiseksi, -
Messiaan syntymiseksi maan päälle ja sinne palaamiseksi.
Ei ole yllättävää, että tässäkin puhutaan Herran enkelistä.
Matt. 2:13: "Mutta kun he [tietäjät] olivat menneet, -
niin katso, Herran enkeli ilmestyi Joosefille unessa..."
Ensi viikolla puhumme enkelin Joosefille antamista ohjeista.
Tarkoitus oli estää Herodesta -
surmaamasta Vapahtajaa, Jumalan Poikaa.
Tarvitsemme kipeästi Jumalan läsnäoloa ja johdatusta elämäämme.
Saamme kokea sitä, kun suostumme hänen tahtoonsa.
Tapaamme ensi viikolla. Shalom!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen